|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Република Србија  Аутономна покрајина Војводина  Покрајински секретаријат за образовање, прописе,  управу и националне мањине – националне заједнице  Булевар Михајла Пупина 16, 21000 Нови Сад  Т: +381 21 487 4035; 487 4330  [ounz@vojvodinа.gov.rs](mailto:ounz@vojvodinа.gov.rs) | |
|  | БРОЈ: 128-451-449/2023-01-1 | | ДАТУМ: 01.03.2023. |

На основу члана 2. и 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини („Сл. лист АПВ“, број: 14/15 и 10/17), члана 3. Правилника о додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање програмa и пројеката у области основног и средњег образовања и васпитања у Аутономној покрајини Војводини („Службени лист АПВ“, број: 7/23), а у вези сa Покрајинском скупштинском одлуком о буџету Аутономне покрајине Војводине за 2023. годину („Службени лист АПВ“, брoj: 54/22), покрајински секретар за образовање, прописе, управу и националне мањине-националне заједнице расписује

**КОНКУРС**

**ЗА ФИНАНСИРАЊЕ И СУФИНАНСИРАЊЕ ПРОЈЕКТА У ОБЛАСТИ ПОДИЗАЊА КВАЛИТЕТА ОБРАЗОВНО – ВАСПИТНОГ ПРОЦЕСА СРЕДЊЕГ ОБРАЗОВАЊА – ТРОШКОВИ ОБУКЕ ТАЛЕНТОВАНИХ УЧЕНИКА СРЕДЊИХ ШКОЛА СА ТЕРИТОРИЈЕ АП ВОЈВОДИНЕ И АНГАЖОВАЊA СТРУЧНИХ САРАДНИКА НА АНДРЕВЉУ ЗА 2023. ГОДИНУ**

Покрајински секретаријат за образовање, прописе, управу и националне мањине-националне заједнице (у даљем тексту: Секретаријат) у складу са Финансијским планом за 2023. годину, за унапређење квалитета средњег образовања – трошкове учествовања талентованих ученика средњих школа са територије АП Војводине и стручних сарадника (или професора у изузетним случајевима) у својству реализатора предвиђених активности из сфере природних и друштвених наука, уметности и културе које ће се одржавати у периоду март-мај 2023. године у Центру за привредно-технолошки развој „Андревље“ на Андревљу, опредељује износ од **6.000.000,00 динара за средње школе**.

Право учествовања на Конкурсу имају средње школе на територији АП Војводине, чији је оснивач Република Србија, аутономна покрајина или јединица локалне самоуправе. Наведена средства намењена су за подизање квалитета образовно-васпитног процеса средњег образовања и васпитања - трошкове пројекта обуке талентованих ученика средњих школа са територије АП Војводине у 2023. години, који ће се одржати у периоду март-мај 2023. године у шестодневном трајању (по 5 пуних пансиона), у Центру за привредно-технолошки развој Војводине, Андревље, Баноштор.

Средње школе могу конкурисати за:

1) трошкове смештаја и исхране ученика њихових школа (за други и трећи разред), ради њиховог учешћа у предвиђеним активностима, за 5 пуних пансиона;

2) трошкове смештаја, исхране и накнаде за рад стручног сарадника (или професора у изузетним случајевима) њихових школа, који ће бити ангажован у својству реализатора предвиђених активности ученика, такође 5 пуних пансиона, који ће бити присутан свих 6 дана и који ће пратити ученике у остваривању свих планираних активности.

Потребно је да школе пријаве **10 ученика и 1 стручног сарадника** (или професора у изузетним случајевима), који испуњавају предвиђене критеријуме.

Предвиђене активности ће се организовати у складу са актуелном епидемиолошком ситуацијом и сагласно распореду који ће сачинити Секретаријат.

Финансијском подршком која се даје овим Конкурсом промовише се, односно штити јавни интерес утврђен одредбама члана 6, 7, 8, и 9. Закона о основама система образовања и васпитања („Сл. гласник РС“, број 88/2017, 27/2018 – др- закони, 10/2019, 6/2020 и 129/2021).

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за доделу, у складу са Правилником, примењују се следећи критеријуми:

1. степен укључености циљне групе којој је програм/пројекат намењен;
2. досадашња искуства у реализацији програма/пројеката који доприносе унапређивању образовно-васпитног рада;
3. критеријуми за ученике: овим пројектом могу бити обухваћени ученици који су учествовали најмање на општинским такмичењима из области природних и друштвених наука, културе и уметности или који су претходни разред завршили са најмање врло добрим успехом;
4. критеријуми за стручне сараднике (или професоре у изузетним случајевима): диплома о одговарајућем образовању у складу са одговарајућим прописима;
5. поштовање специфичности установе и социјалне политике локалне самоуправе:
6. износ средстава од закупа објекта или дела објекта који се уплатио у буџет Аутономне покрајине Војводине у претходној календарској години у односу на годину када је расписан конкурс.

**НАЧИН АПЛИЦИРАЊА**

Пријава се подноси у писменој форми, на јединственом обрасцу који се објављује на интернет страници Секретаријата.

**Једна установа може да поднесе једну пријаву.**

Уз пријаву на Конкурс, подноси се попуњен јединствени образац пријаве са бројем ученика као и стручним сарадником (или професором у изузетним случајевима) за које школа аплицира (у делу обрасца пријаве који се односи на ученике – уписује се само број ученика без навођења личних података ученика, а у делу обрасца пријаве који се односи на стручног сарадника (или професора у изузетним случајевима), потребно је да се за тог стручног сарадника (или професора у изузетним случајевима) – без навођења личних података, наведу компетенције и пол.

О додели средстава корисницима одлучује покрајински секретар на предлог Комисије за спровођење конкурса, која разматра пристигле захтеве. Приликом разматрања пријава на Конкурс, Комисија ће узети у обзир програме и пројекте у области средњег образовања и васпитања, који се односе на:

1. **Модернизацију васпитно-образовног рада**

1a) осавремењивање наставног процеса путем иновативности и креативности свих учесника,

1. **Усаглашавање образовања са потребама тржишта рада**

2a)унапређивање предузетничког духа, развој практичних и животних вештина,професионална оријентација и каријерно вођење, подизање квалитета стручне праксе,

1. **Подршка инклузивном образовању и превенцији раног напуштања формалног образовања**

3a)подршка ученицима са изузетним способностима, развој талената у складу са њиховим образовно-васпитним потребама (прилагођавањем начина и услова рада, обогаћивањем и проширивањем наставних садржаја, такмичењима ученика која нису у организацији Министарства просвете /међурегионална, међународна).

Средње школе доказе о испуњености услова за ученике и стручне сараднике (или професоре у изузетним случајевима) достављају на захтев Секретаријата, приликом сачињавања распореда учешћа, а за тачност података наведених у обрасцу пријаве, одговоран је директор школе.

Секретаријат задржава право да од подносиоца захтева, по потреби, затражи додатну документацију или информације.

Уколико пријаву потписује лице по овлашћењу, неопходно је приложити уредно овлашћење за потписивање исте.

Уколико је Средња школа остварила приход од издавања у закуп објекта или дела објекта у јавној својини Аутономне покрајине Војводине, уз пријаву на Конкурс неопходно је доставити Уговор о закупу објекта или дела објекта у јавној својини Аутономне покрајине Војводине, који је био на снази у претходној календарској години у односу на годину када је расписан конкурс и доказ о уплати средстава у буџет Аутономне покрајине Војводине, од претходне календарске године у односу на годину када је расписан конкурс.

Уз Пријаву на Конкурс, прилажемо вам Здравствени лист ученика који је неопходно попунити и **доставити стручном сараднику** (или професору у изузетним случајевима) **школе** који ће бити у пратњи детета. Здравствени лист се **не доставља** Секретаријату.

Комисија неће разматрати:

* непотпуне пријаве;
* неблаговремене пријаве;
* недопуштене пријаве (пријаве поднете од стране лица која су неовлашћена и субјеката који нису предвиђени конкурсом);
* пријаве које се не односе на конкурсом предвиђене намене,
* пријаве корисника који у претходној години нису оправдали додељена средства путем финансијских и наративних извештаја,
* пријаве корисника који наративни/финансијски извештај о реализацији програма/пројеката из претходне године нису доставили у предвиђеним роковима.

Резултати конкурса се објављују на интернет страници Секретаријата.

**Рок за подношење пријава на конкурс је 8. март 2023. године.**

Пријаве са потребном документацијом се подносе на адресу:

Покрајински секретаријат за образовање, прописе, управу

и националне мањине-националне заједнице

„**Конкурс за финансирање и суфинансирање пројекта у области подизања квалитета образовно – васпитног процеса средњег образовања – трошкови обуке талентованих ученика средњих школа са територије AП Војводине и ангажовањa стручних сарадника на Андревљу за 2023. годину“**

Булевар Михајла Пупина 16

21000 Нови Сад

Образац упитника се може преузети **од 1. марта 2023. године** на званичној Интернет страници Покрајинског секретаријата за образовање, прописе, управу и националне мањине - националне заједнице: [**www.puma.vojvodina.gov.rs**](http://www.puma.vojvodina.gov.rs/)**.**

Информације у вези са конкурсом могу се добити на телефон: 021/ 487 4035 и 021/487 4330.

ПОКРАЈИНСКИ СЕКРЕТАР

Szakállas Zsolt

  (Жолт Сакалаш)